

**Termeni de referinţă pentru serviciile unui Consultant**

**în vederea elaborării cadrului normativ privind stabilirea unui regim de autogestiune financiar-economică a instituțiilor de învățământ profesional tehnic**

Ministerul Educaţiei, Culturii și Cercetării este actualmente plenar angajat în punerea în aplicare a prevederilor Codului educației al Republicii Moldova, în realizarea prevederilor Planului de acţiuni pentru implementarea Acordului de Asociere Republica Moldova – Uniunea Europeană în perioada 2014-2016, în implementarea Strategiei de dezvoltare a învățământului vocaţional/tehnic pe anii 2013-2020 şi a Planului de acţiuni pentru implementarea Strategiei „Moldova 2020”, care prevăd măsuri de eficientizare a managementului financiar-economic a instituțiilor de învățământ profesional tehnic.

În conformitate cu prevederile Codului educației al Republicii Moldova, art. 145 alin (5) “*Instituţiile de învățământ profesional tehnic, superior şi de formare continuă funcţionează în regim de autogestiune financiar-economică şi pot desfăşura activităţi economice, în conformitate cu legislaţia în vigoare*”. Prin Hotărârea Guvernului nr [1077/2016](http://lex.justice.md/index.php?action=view&view=doc&lang=1&id=366875) “*instituţiilor publice de învățământ profesional tehnic*”, a fost aprobat Regulamentul privind finanţarea în bază de cost per elev a instituţiilor publice de învățământ profesional tehnic. Modalitatea de aprobare a statelor tip de personal a instituțiilor de învățământ profesional tehnic este reglementat prin ordinul nr [661/2016](http://mecc.gov.md/sites/default/files/ome_nr_661_din_12.07.2016.pdf).

În acest context, obiectivul general inclus în Termenii de Referinţă pentru Consultant este de a oferi suport metodologic, ghidare, asistenţă Ministerului Educaţiei, Culturii și Cercetăriiîn vederea stabilirii unui regim de autogestiune financiar-economică a instituțiilor de învățământ profesional tehnic.

Consultantul în cadrul Ministerului Educaţiei, Culturii și Cercetăriiva contribui la realizarea obiectivului general prin îndeplinirea următoarelor sarcini:

* Analiza Conceptului unui regim funcțional de autogestiune financiar-economică pentru instituțiile de învățământ profesional tehnic, pusă la dispoziție de Ministerul Educaţiei, Culturii și Cercetării;
* Efectuarea unor consultări separate cu repr. MECC, MF, IIPT;
* Organizarea unor focus-grupuri cu cel puțin 5 directori și 5 contabili ai instituțiilor de învățământ profesional tehnic;
* Participarea si coordonarea grupului de lucru[[1]](#footnote-1) si prezentarea de soluții în cadrul acestui grup cu privire la probleme existente pe domeniul managementului economico-financiar;
* Elaborarea unui proiect de Hotărâre de Guvern în vederea stabilirii unui regim de autogestiune financiar-economică a instituțiilor de învățământ profesional tehnic cu anexele corespunzătoare, având ca temei art. 145 alin (5) Codului educației al Republicii Moldova; si a notei informative cu privire la proiectul de hotărâre menționat;
* Elaborarea analizei impactului de aplicare a proiectului de hotărâre si a planului de implementare a hotărârii pentru o perioadă suficientă astfel încât toate IIPT să beneficieze de un regim economic-financiar sustenabil și atractiv;
* Suport și participare la consultări și dezbateri publice în vederea promovării proiectelor de hotărâri de Guvern menționate;
* Elaborarea unui Plan de implementare a proiectului, în care va descrie perioada de desfășurare a activităților, a livrabilelor, a întrunirilor cu potențiali beneficiari direcți și indirecți etc.;
* La încheierea misiunii sale, formularea de către Consultant a unui set de recomandări pe termen scurt și mediu adresate Ministerului, menite să sporească durabilitatea activităților inițiate prin respectivul contract de consultanță;
* Efectuarea la solicitare, a unor sarcini altele decât cele menționate, cu condiția că Consultantul dispune de cunoștințe și experiență pentru a le putea realiza și s-a declarat gata să le realizeze;
* Prezentarea raportului de consultanță pentru perioada contractată, inclusiv un rezumat în limba engleză.

**Calificări şi competenţe**

**Studii:**

* Superioare, preferabil în domeniul educaţie, economie;
* Studiile de master/doctorat în domeniu reprezintă un avantaj;
* Stagii de perfecţionare profesională în domeniu.

**Experienţă profesională**:

* Minimum 7 ani de experiență în domeniul formării profesionale;
* Experiență în elaborarea studiilor, evaluărilor și a rapoartelor în domeniul educațional;
* Experienţă în elaborarea politicilor din domeniul economic/ economico-financiar.

**Cunoştinţe:**

* Cunoaşterea legislaţiei şi a politicilor în domeniul învățământului profesional tehnic;
* Cunoașterea legislației în domeniul educaţiei;
* Cunoașterea limbii române (comunicare orală şi scrisă);
* Cunoaşterea limbii engleze va prezenta un avantaj;

**Abilităţi solicitate**:

* Gândire analitică
* Lucru în echipă şi individual
* Expunere succintă şi clară oral/scris a informaţiei
* Lucru eficient în termeni restrânşi

**Condiţii de activitate**:

* Expertul activează în subordonare directă a responsabililor de sector din cadrul Ministerului Educaţiei, Culturii și Cercetării;
* Activitatea este desfăşurată în cadrul „Direcţiei învăţământ profesional tehnic” şi a „Direcţiei management instituțional”, din cadrul Ministerului Educaţiei, Culturii și Cercetării;
* Persoana nu este angajată în prezent la Ministerul Educaţiei, Culturii și Cercetării;
* Serviciile de consultanţă sunt finanţate de către Donator (Agenția Austriacă pentru Dezvoltare) în baza unui Contract de prestare de servicii;
* Durata contractului: 14 iunie – 31 octombrie 2018.

**Candidații interesați vor prezenta o scrisoare de motivare precum și un CV din care să reiasă experiența de lucru relevantă, precum și o ofertă financiară (nr. zilelor de consultanță per total și pentru fiecare sarcină în parte, mărimea onorariului pentru o zi de consultanță, în Euro, brut cu toate taxele contractantului și contractorului) până pe data de 4 iunie 2018 la următoarea adresă de e-mail a Ministerului Educației, Culturii și Cercetării:**

[**silviu.gincu@mecc.gov.md**](mailto:silviu.gincu@mecc.gov.md)

[**vera.erhan@mecc.gov.md**](mailto:vera.erhan@mecc.gov.md)

**și în copie Agenției Austriece pentru Dezvoltare:** [**chisinau@ada.gv.at**](mailto:chisinau@ada.gv.at)**.**

1. MECC va constitui un Grup de lucru, care va fi coordonat de către expert, iar toate livrabilele elaborate de către expert vor fi discutate în cadrul Grupului de lucru, care va include repr. de la MECC (direcția de profil, secția juridică, economică), MF, parteneri (CEDA, KulturKontact), IIPT. [↑](#footnote-ref-1)